তার রাজনীতি সম্পর্কে বলেন, আমি ইতিবাচক রাজনীতিতে বিশ্বাসী একজন মানুষ। আমি জননেত্রী শেখ হাসিনার উন্নয়ন ও আদর্শের রাজনীতি করি। আমি উৎপাদন ও কল্যাণের রাজনীতিতে বিশ্বাসী। সৎ ভাবে, স্বচ্ছভাবে ব্যবসা করা এবং নিজেকে সমাজে গৌরবের আসনে প্রতিষ্ঠা, সরকারি কাজে সততা ও স্বচ্ছতা প্রতিপালন, এলাকার শিক্ষা প্রসারে কাজ করা, এলাকার উন্নয়ন, ঐক্য ও পরমতসহিষ্ণু রাজনীতি প্রবর্তন ইত্যাদি শুধুমুখের কথা বা মুখের বুলি নয়, এগুলো কর্মজীবনে বাস্তবায়ন করে আমি আমার কথা ও কাজের প্রমাণ রাখতে সক্ষম হয়েছি। আমার পুরো জীবন ¯চ্ছতার মাঝে প্রতিষ্ঠিত। রাজনীতিক জীবনে আমি জনকল্যাণে নিবেদিত একজন মানুষ হিসেবে, জনগণের সেবক হিসেবে কাজ করছি। গতানুগতিক রাজনীতির ধারায় আমি বিশ্বাসী নই। জাতির জনক বঙ্গবন্ধুর আদর্শে একটি সুস্থ’ ও সেবামূলক রাজনীতিক ধারা আমি আমার এলাকায় গড়ে তুলেছি। জনসভা ও বিভিন্ন অনুষ্ঠানে দলীয় কোন্দলের উর্ধ্বে থেকে আওয়ামী লীগ, বিএনপি ও অন্যান্য রাজনীতিক দলের নেতাদের মধ্যে ভ্রাতৃত্ব বন্ধন গড়ে তুলেছি। সবাইকে সহঅবস্থানে, একমঞ্চে বসা ও বক্তৃতা দেয়ার সংস্কৃতি লালন করেছি। মাও সে তুং এর ভাষায় “শত পুষ্পের বিকাশ সম্ভব হোক, শত মতের মধ্যে সুস্থ’ প্রতিযোগিতা চলুক”- এ কথায় আমি বিশ্বাস করি। আমি রাজনীতির নামে এলাকায় সন্ত্রাস সৃষ্টি করতে দিই নি। কাউকে জ্বালাও-পোড়াও এর নামে এলাকায় ধ্বংসযজ্ঞ চালাতে দিই নি। আমি আমার এলাকার সকল রাজনীতিক সহকর্মী এবং প্রতিপক্ষের মধ্যে সমঝোতা প্রতিষ্ঠা করেছি। সকল মতাদর্শের প্রতি সমান শ্রদ্ধাশীল থেকে সুন্দর পরিবেশ সৃষ্টির জন্য নিবেদিত হয়ে কাজ করেছি। কাজের এই ইতিবাচক ধারা অব্যাহত রেখেই আমি কাজ করব। অপরাজনীতি করা আমার পক্ষে অসম্ভব। ডিজরেইলির ভাষায়-“ There is no gambling like politics. “ আমি রাজনীতির এ নেতিবাচক ধারায় বিশ্বাস করি না। আমি মহান আল্লাহকে হাজির-নাজির মেনে বলছি, আমি শান্তিতে বিশ্বাসী। আমি পরমত সহিষ্ণুতায় বিশ্বাসী। আমি আমার নির্বাচনি এলাকার রাজনীতিতে উদার ও পরমত সহিষ্ণুধারা প্রবর্তনে সক্ষম হয়েছি। জাতির জনক বঙ্গবন্ধুর স্বপ্ন ও জননেত্রী শেখ হাসিনার ঐকমত্যের রাজনীতি প্রতিষ্ঠায় আমি নিরলস কাজ করে চলেছি।